[{"text_idx": "#000004", "text": "Sed aze disoc\u2019h ur studiadenn evit Queen\u2019s University e Belfast diwar-benn ar souten evit ar Brexit. Digresket eo a-galz e Norzh-Iwerzhon. Pa oa bet ar votadeg e 2016 e oa bet 56 % eus an dud eno o votin\u0303 a-enep ar Brexit. Hervez ar studiadenn-man\u0303 e vefe breman\u0303 69 % eus an Norzh-Iwerzhoniz a-enep. Tost div drederenn eus ar boblan\u0303s, ar pezh a dalvez protestanted en o zouez."}, {"text_idx": "#000005", "text": "Ha sede ar pezh a zo dedennus er studiadenn-man\u0303. Diskouez a ra e vez rannet ar c\u2019humuniezhiou\u0300 diwar-benn dalc\u2019h ar Brexit. Ar strolladou\u0300 unanour ha lealour, DUP en o fenn, a gendalc\u2019h da embann o c\u2019hoant da guitaat Unvaniezh Europa ha da chom er Rouantelezh-Unanet. Evito e klaskfe ar re a fell dezho chom e-barzh an UE distrujan\u0303 ar Rouantelezh-Unanet, o fal gwir ha n\u2019eo ket kement-se evit an UE. Met ar studiadenn a ziskouez ar c\u2019hontrol, an darn vrasan\u0303 eus an dud e pep kumuniezh a fell dezho chom e-barzh an UE pe da nebeutan\u0303 kaout un emglev gant Brusel. Ne fell ket dezho kaout harzou\u0300 en-dro, pe e vefe war an enezenn pe e vefe e Mor Iwerzhon."}, {"text_idx": "#000006", "text": "55 % eus ar gumuniezh katolik a son\u0303j eo dibosupl asantin\u0303 harzou\u0300 nevez, 70 % evit ar re a souten Sinn Fein. An enklaskerien a la\u0302r eo kazi sur e vo feulster war an harzou\u0300 ma vezont savet a-nevez. Ha lakaat a reont war-wel kraf Iwerzhon Unanet e-barzh ar gumuniezh katolik. Diouzh peseurt mod e vo ar Brexit, hard pe soft, e chen\u0303ch ar souten evit unanin\u0303 Iwerzhon en-dro. Ma n\u2019eus chen\u0303chamant ebet e-ken\u0303ver ar pezh a zo breman\u0303, da la\u0302ret eo chom e-barzh an UE hag ar marc\u2019had boutin, e vefe 28 % eus ar Gatoliked o votin\u0303 evit unanin\u0303 Iwerzhon. Mont a rafe da 53 % avat ma vefe choazet un hard Brexit gant gouarnamant Theresa May."}, {"text_idx": "#000007", "text": "Daou vloaz war-lerc\u2019h ar votadeg e chom c\u2019hoazh amsklaer ar pezh a zeuio da vezan\u0303 ar Rouantelezh-Unanet. Diaesoc\u2019h-diaesan\u0303 eo da Vinistrez Kentan\u0303 ar RU gouarn ar vro. Parlamant Bro-Skos en deus prometet ne rofe ket e asant d\u2019ar pezh a vo choazet ganti forzh penaos ha dalc\u2019h an harzou\u0300 en Iwerzhon a laka reuz adarre. Poent mont war-gil ?"}, {"text_idx": "#000008", "text": "Da lenn ivez / A\u0300 lire e\u0301galement"}, {"text_idx": "#000009", "text": "Tunvezh Gloaguen-Grandjean, kazetennerez : \u00ab Div pe teir atersadenn bep sizhun e-pad 7 vloaz \u00bb"}, {"text_idx": "#000016", "text": "9 straed Pinot Duclos 22000 Sant-Brieg"}]